સૌરાષ્ટ્રના મોટાભાગના વિસ્તારોમાં છેલ્લા એક સપ્તાહથી બફારો અકળાવી રહ્યો છે. આજે બફારા બાદ જસદણ પંથકના ગામો સહિત રાજકોટ શહેરમાં વરસાદી ઝાપટાં પડતા લોકોમાં ખુશીનો માહોલ જોવાયો હતો. ઉલ્લેખનીય છે કે, હવામાન વિભાગે પણ સારા વરસાદ માટે સૌરાષ્ટ્રને જુલાઇ મહિનાની રાહ જોવાનું જણાવ્યું છે. ત્યારે આજે રાજકોટ શહેર અને જિલ્લામાં પડેલા ઝાપટાથી ખાસ રાહત થાય તેવું જણાતું નથી.